Održavanje putničkih vagona

Obrada novog sadržaja; 8.4.2020.

**Održavanje vozila** – 41

Naučiti i odgovoriti na pitanja za ponavljanje.

Održavanje putničkih vagona obuhvaća:

• čišćenje i njegu,

• stalni nadzor,

• kontrolne preglede,

• redovite popravke,

• izvanredne popravke.

**Čišćenje i njega** putničkih vagona obavlja se prema planu koji utvrđuje posjednik, a

najmanje jednom u 24 sata.

**Stalni nadzor** nad putničkim vagonom obavlja se:

• kod pripreme za promet,

• tijekom korištenja u prometu,

• nakon završetka korištenja u prometu.

**Kontrolni pregled** putničkog vagona obavlja se radi periodičke provjere ispravnosti

podsustava, sklopova i uređaja putničkog vagona prema ciklusima i u opsegu koji utvrđuje posjednik vozila.

**Redoviti popravak** putničkog vagona naziva se srednji popravak (SP) ili veliki popravak (VP), a obavlja se nakon eksploatacijskog ciklusa mjerenog u kilometrima ili vremenu eksploatacije koji utvrđuje posjednik. Redoviti popravak putničkog vagona obuhvaća detaljan pregled svih podsustava, uređaja i sklopova putničkog vagona na način da se svi vitalni uređaji vagona demontiraju, pregledaju i poprave u specijaliziranim radionicama ili zamijene ispravnima.

**Izvanredno održavanje** putničkih vagona može biti održavanje vagona u sastavu vlakova ili na garažnim kolosijecima između dvije vožnje vagona za vrijeme čekanja vagona u obrtnom ili domovnom kolodvoru te popravak vagona u radionici za održavanje nakon što je vagon isključen iz prometa zbog utvrđene neispravnosti ili nedostatka.

Izvanrednim održavanje izvan radionice za održavanje vagona otklanjaju se manji

nedostaci na podsustavima, sklopovima i uređajima.

U izvanredno održavanje putničkog vagona spada dezinfekcija, dezinsekcija, deratizacija i dezodorizacija koja se obavlja po potrebi.

Ponavljanje

1. Što obuhvaća održavanje putničkih vagona?
2. Koliko često se vrši čišćenje i njega putničkih vagona?
3. Kad se vrši stalni nadzor vagona?
4. Zbog čega i kad se vrši kontrolni pregled vagona?
5. Što obuhvaća redoviti popravak vagona?
6. Gdje se vrši i što spada u izvanredno održavanje vagona?